ᱯᱷᱨᱮᱸᱪ ᱯᱟᱹᱨᱥᱤ

ᱯᱷᱨᱮᱸᱪ ᱯᱟᱹᱨᱥᱤ (French: français, pronounced "Fronce-eh") ᱫᱚ ᱨᱳᱢᱟᱱᱥ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱮᱛᱚᱦᱚᱵ ᱯᱷᱨᱟᱱᱥ ᱫᱤᱥᱚᱢ ᱨᱮ ᱠᱚ ᱨᱚᱲ ᱠᱟᱱ ᱛᱟᱦᱮᱸᱫ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱟᱨᱦᱚᱸ ᱵᱮᱞᱡᱤᱭᱚᱢ, ᱞᱩᱠᱥᱮᱢᱵᱚᱨ, ᱠᱟᱱᱟᱰᱟ, ᱥᱩᱭᱡᱚᱨᱞᱟᱸᱰ ᱟᱨᱦᱚᱸ ᱟᱭᱢᱟ ᱟᱯᱷᱨᱤᱠᱟ ᱢᱟᱦᱟᱫᱮᱥ ᱨᱮᱱᱟᱜ ᱫᱤᱥᱚᱢ ᱨᱮ ᱱᱚᱣᱟ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱᱟ ᱾ ᱥᱩᱨᱥᱩᱯᱤᱨ ᱒᱒᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱯᱷᱨᱮᱸᱪ ᱫᱚ ᱡᱟᱱᱟᱢ ᱯᱟᱹᱠᱥᱤ ᱟᱨᱵᱟᱝ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱜᱼᱟ ᱾ ᱱᱟᱜᱟᱢ ᱟᱹᱰᱤ ᱥᱮᱫᱟᱭ ᱫᱷᱟᱨᱟ ᱨᱮ ᱯᱷᱨᱟᱱᱥ ᱨᱮ ᱥᱮᱞᱴ ᱡᱟᱹᱛ ᱨᱤᱱ ᱦᱚᱲ ᱠᱚ ᱛᱟᱦᱮᱸᱞᱮᱱᱟ ᱾ ᱩᱱ ᱚᱠᱛᱚ ᱨᱮ ᱚᱱᱟ ᱫᱤᱥᱚᱢ ᱫᱚ ᱜᱟᱣᱞ (Latin: Gallia) ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱨᱚᱢᱟᱱ ᱠᱚ ᱫᱚ ᱜᱟᱞᱤᱭᱟ ᱡᱤᱛᱠᱟᱹᱨ ᱠᱟᱛᱮ ᱟᱠᱚᱣᱟᱜ ᱛᱤ ᱨᱮ ᱠᱚ ᱟᱹᱜᱩ ᱠᱮᱜᱼᱟ ᱾ ᱨᱚᱢᱟᱱ ᱠᱚ ᱫᱚ ᱞᱟᱴᱤᱱ ᱯᱟᱹᱨᱥᱤ ᱠᱚ ᱨᱚᱲ ᱠᱟᱱ ᱛᱟᱦᱮᱸᱫ ᱾ ᱚᱱᱟᱛᱟᱭᱚᱢ ᱚᱸᱰᱮᱱ ᱠᱚ ᱜᱚᱲ ᱜᱚᱸ ᱞᱟᱴᱤᱱ ᱠᱚ ᱪᱮᱫ ᱠᱮᱜᱼᱟ ᱟᱨ ᱚᱱᱠᱟ ᱜᱮ ᱠᱚ ᱨᱚᱲ ᱠᱮᱜᱼᱟ ᱾ ᱚᱱᱠᱟᱛᱮ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱩ ᱜᱩᱣᱟᱞᱤᱥ ᱫᱟ ᱟᱹᱰᱤ ᱠᱚᱢ ᱠᱚ ᱨᱚᱲ ᱠᱮᱜᱼᱟ ᱾ ᱑᱖᱓᱕ ᱥᱟᱞᱮ ᱨᱮ ᱯᱷᱨᱟᱱᱥ ᱫᱚ ᱯᱷᱨᱮᱸᱪ ᱮᱠᱟᱰᱮᱢᱤ ᱵᱮᱨᱮᱫ ᱠᱮᱫᱟᱭ ᱢᱤᱫ ᱫᱚᱲᱦᱚ ᱯᱷᱨᱮᱸᱪ ᱯᱟᱹᱨᱥᱤ ᱵᱮᱨᱮᱫ ᱞᱟᱹᱜᱤᱫ ᱾ ᱱᱩᱭ ᱮᱠᱟᱰᱮᱢᱤ ᱫᱚ ᱢᱤᱫ ᱨᱟᱭᱨᱤᱛ ᱮ ᱵᱮᱨᱮᱫ ᱠᱮᱫᱟ ᱢᱤᱫ ᱞᱮᱠᱟ ᱨᱚᱲ ᱞᱟᱹᱜᱤᱫ ᱾ ᱪᱤᱠᱤ ᱯᱷᱨᱮᱸᱪ ᱫᱚ ᱨᱳᱢᱟᱱ ᱪᱤᱠᱤ ᱛᱮ ᱠᱚ ᱚᱞ ᱮᱫᱟ ᱤᱝᱞᱤᱥ ᱞᱮᱠᱟ ᱜᱮ ᱾ ᱚᱱᱟᱠᱤᱱ ᱛᱟᱞᱟ ᱨᱮ ᱛᱤᱢᱤᱱ ᱜᱟᱱ ᱵᱷᱮᱯᱮᱫ ᱢᱮᱱᱟᱜᱼᱟ ᱾ ᱨᱟᱦᱟ ᱟᱲᱟᱝ ᱠᱚ ᱫᱮ ᱯᱮ ᱞᱮᱠᱟ ᱰᱤᱭᱟᱠᱨᱤᱴᱤᱠᱥ ᱠᱚ ᱢᱮᱥᱟ ᱦᱟᱠᱟᱣᱟᱫ ᱠᱚᱣᱟ ᱾ ᱩᱱᱠᱩ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ é, è ᱟᱨ î. ᱟᱨ ᱢᱤᱫ ᱪᱤᱠᱤ ᱦᱚᱸ ᱠᱚ ᱵᱮᱨᱮᱫ ᱟᱠᱟᱫᱮᱭᱟ, ᱩᱱᱤ ᱫᱚᱭ ᱦᱩᱭᱩᱜ ᱠᱟᱱᱟ ç ᱾ ᱫᱟᱹᱭᱠᱟᱹ ᱱᱚᱸᱰᱮ ᱛᱤᱢᱤᱱ ᱜᱟᱱ ᱫᱟᱹᱭᱠᱟᱹ ᱠᱚ ᱚᱞ ᱮᱱᱟ ᱯᱷᱨᱮᱸᱪ ᱯᱟᱹᱨᱥᱤ ᱨᱮᱱᱟᱜ ᱟᱹᱲᱟᱹ ᱟᱨ ᱟᱹᱭᱟᱹᱛ ᱠᱚ ᱨᱮᱱᱟᱜ ᱢᱮᱱᱮᱛ ᱥᱟᱶᱛᱮ ᱟᱭᱢᱟ ᱯᱷᱨᱮᱸᱪ ᱟᱹᱲᱟᱹ ᱠᱚ ᱫᱚ ᱤᱝᱞᱤᱥ ᱟᱹᱲᱟᱹ ᱞᱮᱠᱟᱱ ᱜᱮᱭᱟ, ᱪᱮᱫᱟᱜ ᱥᱮ ᱤᱝᱞᱤᱥ ᱯᱟᱹᱨᱥᱤ ᱫᱚ ᱟᱭᱢᱟ ᱟᱹᱲᱟᱹ ᱠᱚ ᱱᱚᱨᱢᱟᱱ ᱯᱟᱹᱨᱥᱤ ᱠᱷᱚᱱᱮ ᱩᱫᱷᱟᱹᱨ ᱟᱠᱟᱜᱼᱟ ᱾ ᱵᱟᱨᱦᱮ ᱡᱚᱱᱚᱲ My French Class Archived ᱒᱐᱑᱘-᱑᱑-᱑᱔ at the Wayback Machine. Learn French in France Archived ᱒᱐᱑᱕-᱐᱘-᱐᱑ at the Wayback Machine. French Verb Conjugator Archived ᱒᱐᱑᱕-᱐᱔-᱐᱔ at the Wayback Machine. Conjugator and deconjugator French Language at Citizendium ᱥᱟᱹᱠᱷᱭᱟᱹᱛ